

VLADA REPUBLIKE HRVATSKE

Zagreb, 22. veljače 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog programa sufinanciranja rada regionalnih organizacija vinara i vinogradara za razdoblje od 2024. do 2026. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 39. stavka 2. Zakona o poljoprivredi (»Narodne novine« br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.) Vlada Republike Hrvatske je na sjednici održanoj \_\_\_\_\_\_\_\_\_\_\_ 2024. donijela

**O D L U K U**

o donošenju Programa sufinanciranja rada regionalnih organizacija vinara i vinogradara za razdoblje od 2024. do 2026. godine

**I.**

Donosi se Program sufinanciranja rada regionalnih organizacija vinara i vinogradara za razdoblje od 2024. do 2026. godine (u daljnjem tekstu: Program), u tekstu koji je Vladi Republike Hrvatske dostavilo Ministarstvo poljoprivrede aktom, KLASA: 011-01/23-01/55, URBROJ: 525-06/223-24-9, od 3. siječnja 2024.

**II.**

Ukupna financijska sredstva za provedbu Programa iz točke 1. ove Odluke iznose 1.800.000,00 eura za trogodišnje razdoblje i osigurana su u Državnom proračunu Republike Hrvatske za 2024. godinu i u projekcijama za 2025. i 2026. godinu unutar financijskog plana Ministarstva poljoprivrede.

U 2024. godini sredstva su planirana u okviru slijedećih aktivnosti: T865020 Uspostava regionalnih organizacija vinara i vinogradara te A821058 – ZPP Mjere uređenja tržišta poljoprivrednih proizvoda.

U projekcijama za 2025. i 2026. godinu sredstva su planirana u okviru slijedećih aktivnosti: T865020 Uspostava regionalnih organizacija vinara i vinogradara te A865039 - Strateški plan 2023.-2027. - Sektorski programi.

**III.**

Zadužuje se Ministarstvo poljoprivrede da o donošenju ove Odluke izvijesti Agenciju za plaćanja u poljoprivredi, ribarstvu i ruralnom razvoju.

**IV.**

Zadužuje se Ministarstvo poljoprivrede da na svojim mrežnim stranicama objavi Program iz točke I. ove Odluke.

**V.**

Ova Odluka stupa na snagu danom donošenja.

**PREDSJEDNIK**

**mr. sc. Andrej Plenković**

**OBRAZLOŽENJE**

Program sufinanciranja rada regionalnih organizacija vinara i vinogradara za razdoblje od 2024. do 2026. godine donosi se na temelju članka 39. stavka 2. Zakona o poljoprivredi (»Narodne novine« br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.)

Regionalne organizacije vinara i vinogradara (u daljnjem tekstu: regionalne organizacije) osnovane su i priznate u skladu sa Zakonom o vinu (»Narodne novine«, broj 32/19.) te okupljaju fizičke ili pravne osobe koje se bave proizvodnjom grožđa i/ili mošta i/ili vina u jednu regionalnu organizaciju za svaku od četiri vinogradarske regije u Republici Hrvatskoj. Regionalne organizacije promoviraju vinare iz svoje regije, upravljaju sustavom marketinškog označavanja vina, donose interne akte, predlažu članove Komisije na razini regije i podregija u postupcima ocjenjivanja vina, surađuju s regionalnim uredima Hrvatske agencije za poljoprivredu i hranu i razmjenjuju podatke, daju tehničku i stručnu podršku vinarima u zaštiti, širenju korištenja zaštićenih oznaka i izraza ili samostalno poduzimaju aktivnosti potrebne za njihovu zaštitu.

Namjera je ovim Programom podržati sve aktivnosti rada regionalnih organizacija koje doprinose razvoju marketinga i promocije vinara iz svoje regije, te razvoj sektora vinarstva u Republici Hrvatskoj.

Provedba Programa potpore financirat će se u iznosu od 1.800.000,00 eura iz sredstava Državnog proračuna Republike Hrvatske za trogodišnje razdoblje. Sredstva za provedbu programa osigurana su za 2024. godinu te u projekcijama za 2025. i 2026. godinu unutar financijskog plana Ministarstva poljoprivrede. Od navedenog ukupnog iznosa putem de minimis potpora financirat će se iznos od 796.338,00 eura, a putem ABER potpora iznos od 1.003.662,00 eura.

Unutar Državnog proračuna Republike Hrvatske sredstva su planirana u okviru slijedećih aktivnosti: T865020 Uspostava regionalnih organizacija vinara i vinogradara na kojoj je osiguran iznos od 265.446,00 eura za sve tri godine provedbe Programa za de minimis potpore, te aktivnosti A821058 – ZPP Mjere uređenja tržišta poljoprivrednih proizvoda na kojoj je osiguran iznos za 2024. godinu od 334.554,00 eura, a u projekcijama za 2025. i 2026. godinu iznos od 334.554,00 eura u okviru aktivnosti A865039 - Strateški plan 2023-2027- Sektorski programi za ABER potpore.